આંગ સાન સૂ ચી એક સમયે માનવાધિકારનાં મશાલચી તરીકે ઓળખાતાં હતાં. તેમને એક સિદ્ધાંતવાદી આંદોલનકારી તરીકે જોવામાં આવતાં હતાં, 

તેમણે મ્યાનમારમાં દાયકાઓ સુધી શાસન કરનારા સૈન્યવડાઓને પડકારવા માટે પોતાની સ્વતંત્રતાનો ભોગ આપ્યો હતો. 

1991માં આંગ સાન સૂ ચી નજરકેદ હતાં ત્યારે તેમને શાંતિ માટેના નોબલ પુરસ્કારથી સન્માનિત કરવામાં આવ્યાં હતાં. તેમને નબળા લોકોને શક્તિ આપવા માટે ઝૂઝનારી વ્યક્તિ તરીકે બિરદાવવામાં આવ્યાં હતાં. 

બૌદ્ધ લોકોની બહુમતી ધરાવતા દેશ મ્યાનમારમાં અત્યારે અસલમાં આંગ સાન સૂ કી જ નેતા છે અને ભારે લોકપ્રિયતા ધરાવે છે.

પરંતુ રોહિંગ્યા કટોકટી વખતે તેમણે જે પ્રતિભાવ આપ્યો, તેના કારણે આંતરરાષ્ટ્રીયસ્તરે તેમની પ્રતિષ્ઠા ધૂળમાં મળી ગઈ. સૂ ચી માટે આવી સ્થિતિ આવશે તેવી ભાગ્યે જ કોઈએ કલ્પના કરી હતી.

સત્તાનો માર્ગ

સૂ કીએ 1989થી 2020 સુધી લગભગ 10 વર્ષ અટકાયતમાં ગાળ્યાં હતાં. 

તેમણે સૈન્યશાસિત મ્યાનમાર (ભૂતકાળનું બર્મા)માં લોકશાહી સ્થાપવા માટે જે વ્યક્તિગત સંઘર્ષ કર્યો હતો, તેના કારણે તેઓ અત્યાચાર વિરુદ્ધ શાંતિપૂર્ણ લડતના આંતરરાષ્ટ્રીય પ્રતીક બની ગયાં હતાં. 

નવેમ્બર 2015માં મ્યાનમારમાં 25 વર્ષમાં પહેલી વખત મુક્ત ચૂંટણી યોજવામાં આવી ત્યારે સૂ ચીએ તેમના પક્ષ નેશનલ લીગ ફૉર ડેમૉક્રેસી (એનએલડી)ને મોટો વિજય અપાવ્યો હતો.

મ્યાનમારના બંધારણ પ્રમાણે તેઓ રાષ્ટ્રપતિ બની શકતા નથી, કારણ કે તેમનાં બાળકો વિદેશી નાગરિકો છે. પરંતુ 75 વર્ષીય સૂ ચીને વાસ્તવમાં અસલી નેતા તરીકે ગણવામાં આવે છે.

સત્તાવાર રીતે તેઓ સ્ટેટ કાઉન્સિલરનો હોદ્દો ધરાવે છે. રાષ્ટ્રપતિ વિન માયિન્ત તેમના વિશ્વાસુ છે. 

રાજકીય પૃષ્ઠભૂમિ

આંગ સાન સૂ ચી માઇકલ એરિસ સાથે

આંગ સાન સૂ ચીએ મ્યાનમારની સ્વતંત્રતાના નાયક જનરલ આંગ સાનના પુત્રી છે.

સૂ કી માત્ર બે વર્ષનાં હતા ત્યારે તેમના પિતાની હત્યા થઈ હતી. 1948માં મ્યાનમાર અંગ્રેજોના શાસનમાંથી સ્વતંત્ર થયું તેનાથી થોડા જ સમય પહેલા સૂ ચીએ પિતાને ગુમાવ્યાં હતાં.

1960માં તેઓ તેમનાં માતા ડો ખિન ચી સાથે ભારત આવી ગયાં હતાં. તેમનાં માતાને ભારત ખાતે મ્યાનમારના રાજદૂત તરીકે નિયુક્ત કરવામાં આવ્યાં હતાં. 

ચાર વર્ષ પછી તેઓ ઑક્સફર્ડ યુનિવર્સિટીમાં અભ્યાસ કરવા યુકે ગયાં, જ્યાં તેમણે ફિલોસોફી, રાજકારણ અને અર્થશાસ્ત્રનો અભ્યાસ કર્યો હતો. 

ત્યાં તેમની મુલાકાત શિક્ષણવિદ્ માઇકલ એરિસ સાથે થઈ, જેમની સાથે તેમણે લગ્ન કર્યાં. સૂ ચી જાપાન અને... \n\nમને ઉપરના લેખ માટે સારું શીર્ષક આપો.
મ્યાનમાર : આંગ સાન સૂ ચીની માનવઅધિકાર અને લોકશાહીનાં મશાલચીથી નરસંહારના આરોપી સુધી સફર